Държавен вестник, бр. 68, 2008 г., стр. 9

Б Р О Й  68
Д Ъ Р Ж А В Е Н   В Е С Т Н И К
С Т Р .  9
МИНИСТЕРСТВА
И ДРУГИ ВЕДОМСТВА
ДЪРЖАВНА КОМИСИЯ
ПО СИГУРНОСТТА НА
ИНФОРМАЦИЯТА
СПОРАЗУМЕНИЕ
между правителството на Република Бълга-
рия и Съвета на министрите на Република Ал-
бания за взаимна защита и обмен на класифи-
цирана информация
(Утвърдено с Решение № 394 от 20 юни 2008 г.
на Министерския съвет. В сила от 30 юни 2008 г.)
Правителството на Република България и
Съветът на министрите на Република Албания,
наричани по-нататък “договарящи страни”,
като се споразумяха за провеждане на разго-
вори по въпроси, свързани с политиката и си-
гурността, и за разширяване и активизиране на
политическото, военното и икономическото
сътрудничество,
водени от убеждението за промените в по-
литическата и военната ситуация в света и
отчитайки важната роля на сътрудничество-
то между двете страни за стабилизирането на
мира, международната сигурност и взаимно-
то доверие,
разбирайки, че при ползотворното сътруд-
ничество е възможно да се наложи обмен на
класифицирана информация между договаря-
щите страни,
желаейки да създадат правила, регулиращи
взаимната защита на класифицирана инфор-
мация, които ще се прилагат спрямо бъдещи
споразумения за сътрудничество и класифици-
рани договори, които ще се изпълняват между
договарящите страни, съдържащи или включ-
ващи класифицирана информация,
се договориха за следното:
Член 1
Определения
За целите на това споразумение:
(1) “Класифицирана информация” е инфор-
мация независимо от формата, естеството или
начина є на пренасяне, създадена или в процес
на създаване, на която е определено ниво на
класификация за сигурност и която, в интерес
на националната сигурност и в съответствие с
националните закони и подзаконови актове,
изисква защита срещу нерегламентиран достъп
или унищожаване.
(2) “Нерегламентиран достъп” е всяка фор-
ма на разкриване на класифицирана инфор-
мация, злоупотреба, увреждане, предоставя-
не, унищожаване и неправилно класифицира-
не, както и всякакви други действия или без-
действия, водещи до нарушаване на защитата
или до загуба на такава информация, както и
всяко действие или бездействие, довело до
узнаване на информацията от неоправомоще-
но лице.
(3) “Класифициран документ” е всяка запи-
сана класифицирана информация независимо
от нейната характеристика или вид на носите-
ля на информация.
(4) “Класифициран материал” е всеки класи-
фициран документ или всякакъв друг предмет
от техническо естество, съоръжение, оборудва-
не, устройство или въоръжение, произведени или
в процес на производство, както и съставни час-
ти от тях, използвани за производството им,
съдържащи класифицирана информация.
(5) “Ниво на класификация за сигурност” е
категория, която според националните закони
и подзаконови актове характеризира значимо-
стта на класифицирана информация, нивото на
ограничаване на достъпа до нея и нивото на
защитата є от договарящите страни, а също така
и категория, въз основа на която се маркира
съответната информация.
(6) “Гриф за сигурност” е маркировка вър-
ху какъвто и да е класифициран материал,
която показва нивото на класификация за
сигурност.
(7) “Разрешение за достъп”/“удостоверение
за сигурност” е положително решение, произ-
тичащо от процедура по проучване, което уста-
новява лоялността и надеждността на физичес-
ко или юридическо лице, както и други аспекти
на сигурността в съответствие с националните
закони и подзаконови актове. Това решение дава
право на достъп на физическото или юридичес-
кото лице и му дава възможност да борави с
класифицирана информация на определено ниво
без риск за сигурността.
(8) “Страна източник” е договарящата страна,
която предоставя класифицирана информация.
(9) “Страна получател” е договарящата стра-
на, на която се предоставя класифицирана ин-
формация.
(10) “Компетентен орган” е органът, кой-
то в съответствие с националните закони и
подзаконовите актове на съответната догова-
ряща страна провежда държавната политика
за защита на класифицираната информация,
упражнява общ контрол в тази сфера, както и
провежда изпълнението на това споразуме-
ние и е определен като такъв в чл. 5 на спора-
зумението.
(11) “Контрагент” е физическо или юриди-
ческо лице, което има правоспособност да
сключва класифицирани договори.